SL
L 229/32
Uradni list Evropske unije
18.9.2023
Člen 21
Ključni udeleženci na trgu Države članice v sodelovanju s Komisijo v skladu s členom 19 opredelijo ključne udeležence na trgu vzdolž oskrbovalnih verig polprevodnikov s sedežem na njihovem ozemlju, pri čemer upoštevajo naslednje elemente: (a) število drugih podjetij Unije, ki so odvisna od storitve ali blaga, ki ga zagotavlja udeleženec na trgu; (b) tržni delež, ki ga ima ključni udeleženec na trgu Unije ali na svetovnem trgu za take storitve ali blago; (c) pomen udeleženca na trgu za vzdrževanje zadostne ravni zagotavljanja storitve ali blaga v Uniji ob upoštevanju razpoložljivosti alternativnih načinov za zagotavljanje navedene storitve ali blaga; (d) vpliv, ki bi ga lahko imela motnja v oskrbi s storitvijo ali blagom, ki jo ali ga zagotavlja udeleženec na trgu, na oskrbovalno verigo Unije s polprevodniki in odvisne trge.
Oddel ek 2 O poz o r i la in s pr o žite v kr iz ne fa z e
Člen 22
Opozorila in preventivni ukrepi 1.
Kadar pristojni nacionalni organ ugotovi, da obstaja tveganje hude motnje v oskrbi s polprevodniki ali ima konkretne in zanesljive informacije o morebitnem drugem relevantnem in dejanskem dejavniku tveganja ali dogodku, o tem brez nepotrebnega odlašanja opozori Komisijo. 2.
Kadar Komisija ugotovi, da obstaja tveganje hude motnje v oskrbi s polprevodniki ali ima konkretne in zanesljive informacije o morebitnem drugem relevantnem in dejanskem dejavniku tveganja ali dogodku, tudi na podlagi kazalnikov zgodnjega opozarjanja, po opozorilu iz odstavka 1 ali opozorila mednarodnih partnerjev, nemudoma izvede naslednje preventivne ukrepe: (a) skliče izredni sestanek Evropskega odbora za polprevodnike zaradi usklajevanja naslednjih ukrepov: (i)
razprave o resnosti motenj v oskrbi s polprevodniki;
(ii) razprave o tem, ali bi bilo potrebno in sorazmerno začeti postopek iz člena 23; (iii) razprave o tem, ali je za države članice primerno, potrebno in sorazmerno, da kot preventivni ukrep skupaj kupijo polprevodnike, vmesne proizvode ali surovine (v nadaljnjem besedilu: skupno javno naročanje); (iv) začetka dialoga z deležniki v vrednostni verigi polprevodnikov, da bi opredelili, pripravili in po možnosti usklajevali preventivne ukrepe; (b) v imenu Unije začne posvetovanja ali sodelovanje z zadevnimi tretjimi državami, da bi poiskale kooperativne rešitve za odpravo motenj v oskrbovalni verigi v skladu z mednarodnimi obveznostmi, kar po potrebi vključuje izvajanje usklajevanja v ustreznih mednarodnih forumih.
(c) od pristojnih nacionalnih organov zahteva, da ocenijo stanje pripravljenosti ključnih udeležencev na trgu.